CELEX: 32008R0400
Language: sl
Date: 2008-05-05 00:00:00
Title: Uredba Komisije (ES) št. 400/2008 z dne 5. maja 2008 o petindevetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

6.5.2008   
            
            
               SL
            
            
               Uradni list Evropske unije
            
            
               L 118/14
            
         
      UREDBA KOMISIJE (ES) št. 400/2008
   z dne 5. maja 2008
   o petindevetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1), ter zlasti prve alinee člena 7(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov se je 21. aprila 2008 odločil, da spremeni seznam oseb, skupin in subjektov, za katere velja zamrznitev sredstev in gospodarskih virov. Prilogo I je zato treba ustrezno spremeniti.
            
         
               (3)
            
            
               Za zagotovitev učinkovitosti ukrepov, predvidenih s to uredbo, mora ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. maja 2008
      
         
            Za Komisijo
         
         Eneko LANDÁBURU
         
         
            Generalni direktor za zunanje odnose
         
      
   
   
      (1)  UL L 139, 29.5.2002, str. 9. Uredba, kakor je bila nazadnje spremenjena z Uredbo Komisije (ES) št. 374/2008 (UL L 113, 25.4.2008, str. 15).
   
      PRILOGA
      Priloga I k Uredbi (ES) št. 881/2002 se spremeni:
      Pod naslov „Fizične osebe“ se dodajo naslednji vnosi:
      
         
                     „(1)
                  
                  
                     Suhayl Fatilloevich Buranov (alias Suhayl Fatilloyevich Buranov). Ime v izvirni pisavi: Бypaнов Суxайл Фатиллоевич. Naslov: Massiv Kara-Su-6, building 12, apt. 59, Taškent, Uzbekistan. Datum rojstva: 1983. Kraj rojstva: Taškent, Uzbekistan. Državljanstvo: uzbeško. Drugi podatki: (a) eden izmed voditeljev skupine islamskega džihada; (b) udeležil se je posebnega usposabljanja o minah in eksplozivu v taboru Al-Kaide v provinci Khost; (c) sodeloval je v vojaških operacijah v Afganistanu in Pakistanu na talibanski strani; (d) bil je eden izmed organizatorjev terorističnih napadov, izvedenih v Uzbekistanu leta 2004; (e) zoper njega je bil leta 2000 uveden kazenski postopek v skladu s členoma kazenskega zakonika Republike Uzbekistan, ki sledita: člen 159, del 3 (poskus kršitve ustavnega reda Republike Uzbekistan), in člen 248 (nezakonito posedovanje orožja, streliva, razstrelilnih snovi ali razstrelilnih sestavov); (f) zanj je bil izdan nalog za odvzem prostosti.
                  
               
                     (2)
                  
                  
                     Najmiddin Kamolitdinovich Jalolov. Ime v izvirni pisavi: Жалолов Ηажмиддин Камолитдинович. Naslov: S. Jalilov Street 14, Khartu, regija Andijan, Uzbekistan. Datum rojstva: 1972. Kraj rojstva: regija Andijan, Uzbekistan. Državljanstvo: uzbeško. Drugi podatki: (a) eden izmed voditeljev skupine islamskega džihada; (b) udeležil se je posebnega usposabljanja o minah in eksplozivu v taborih Al-Kaide; (c) sodeloval je v vojaških operacijah v Afganistanu in Pakistanu na talibanski strani; (d) bil je eden izmed organizatorjev terorističnih napadov, izvedenih v Uzbekistanu v letih 1999 in 2004; (e) zoper njega je bil marca 1999 uveden kazenski postopek v skladu s členi kazenskega zakonika Republike Uzbekistan, ki sledijo: člen 154 (najemniški vojak), člen 155 (terorizem), člen 156 (razpihovanje narodnostnega, rasnega ali verskega sovraštva), člen 159 (poskus kršitve ustavnega reda Republike Uzbekistan), člen 242 (organiziranje hudodelske združbe) in člen 244 (neprijava in prikrivanje kaznivega dejanja); (f) zanj je bil izdan nalog za odvzem prostosti.“